**Sinteza recomandărilor**

**la proiectul hotărârii Guvernului cu privire la organizarea şi funcţionarea Inspectoratului de Management Operațional**

**al Ministerului Afacerilor Interne**

|  |  |  |  |
| --- | --- | --- | --- |
| **Nr.** | **Denumirea subdiviziunii** | **Conţinutul obiecţiilor şi propunerilor** | **Rezultatul examinării obiecţiilor şi propunerilor** |
| **1.** | **Centrul de implementare a reformelor***Aviz nr. 35-05-9629 din 21.12.2017* | ***La proiectul hotărârii Guvernului***1. Titlul proiectului de hotărâre a Guvernului urmează a fi revizuit astfel încât să exprime sintetic și generic obiectul de reglementare al actului normativ. Astfel, ca alternativă se propune expunerea titlului proiectului în următoarea redacție:*„Cu privire la organizarea și funcționarea Inspectoratului de Management Operațional al Ministerului Afacerilor Interne”*.  | Se acceptă.Titlul proiectului a fost modificat şi expus în următoarea redacţie:*„Cu privire la organizarea și funcționarea Inspectoratului de Management Operațional al Ministerului Afacerilor Interne”*. |
| 2.Referitor la clauza de emitere, aceasta, potrivit prevederilor art. 53 din Legea nr. 317/2003 privind actele normative ale Guvernului și ale altor autorități ale administrației publice centrale și locale, stabilește temeiul legal de emitere a actului normativ. În cazul în speță, temeiul legal pentru adoptarea și emiterea de către Guvern a unei hotărârii prin care se stabilește modul de organizare și funcționare a unei structuri organizaționale din sfera de competență a ministerului este art. 7 lit. b) din Legea nr. 136/2017 cu privire la Guvern și art. 15 alin. (1) din Legea nr. 98/2012 privind administrația publică centrală de specialitate, anume art. 15 alin. (1). Astfel, clauza de emitere urmează a fi revizuită reieșind din cele menționate. | Se acceptă. |
| 3.Conform prevederilor Hotărârii Guvernului nr. 778 din 27.11.2009 „Cu privire la aprobarea Regulamentului privind organizarea și funcționarea Ministerului Afacerilor Interne, structurii și efectivului-limită ale aparatului central al acestuia”, actualmente în sistemul administrativ al ministerului respectiv se regăsește Direcția dirijare operațională și inspectare, structură organizațională fără personalitate juridică, care realizează în prezent funcții similare celor ce urmează să fie realizate de Inspectoratul pentru Management Operațional conform proiectului respectiv. Din conținutul proiectul și a notei informative nu este clară soarta structurii existente, se presupune că aceasta va sta la baza noii structuri organizaționale. De asemenea, potrivit prevederilor art.7 lit. e) din Legea nr. 136/2017 cu privire la Guvern, Guvernul decide asupra constituirii, reorganizării și dizolvării structurilor organizaționale din sfera de competență a ministerelor și altor autorități administrative subordonate Guvernului. Prin prisma aceste norme, proiectul urmează a fi completat cu prevederi din care să decurgă exprimarea voinței Guvernului fie de constituire a Inspectoratului și dizolvare a Direcției dirijare operațională și inspectare, fie de reorganizare a Direcției respective din structură fără personalitate juridică în autoritate administrativă subordonată MAI sub forma juridică de Inspectorat.În același context, proiectul urmează a fi completat cu prevederi care să clarifice aspectele ce vizează personalul, patrimoniul, baza tehnico-materială și finanțarea noii structuri create sau, după caz, reorganizate. | Se acceptă.Proiectul hotărârii de Guvern a fost ajustat la prevederile Legii nr. 136/2017 cu privire la Guvern, fiind modificat punctul 1, care a fost expus în următoarea redacţie:„1. Se aprobă, la propunerea Ministerului Afacerilor Interne, constituirea Inspectoratului de Management Operațional, prin reorganizarea Serviciului dirijare operațională şi inspectare al Ministerului Afacerilor Interne în Inspectoratul de Management Operaţional, autoritate administrativă subordonată Ministerului Afacerilor Interne.Totodată, la Capitolul IV **Dispoziţii speciale**, au fost specificate normele juridice care reglementează aspectele ce vizează personalul, logistica, finanțarea şi asigurarea tehnico-materială a Inspectoratului. |
| 4. Referitor la efectivul-limită al Inspectoratului, ținem să evidențiem faptul că nota informativă nu conține informații referitoare la efectivul actual al Direcției sus menționate, pentru a putea clarifica tendința optimizării preconizate. Această clarificare este necesară în situația în care noul Inspectorat va avea la bază Direcția dirijare operațională și inspectare. În acest caz, atât reducerea cât și creșterea de personal urmează a fi argumentată în nota informativă. | Se acceptă.În nota informativă la proiectul hotărârii Guvernului a fost inclusă referinţa la situaţia actuală a numărului de personal din cadrul Serviciului dirijare operaţională şi inspectare al Ministerului Afacerilor Interne şi argumentarea majorării numărului de personal pentru activitatea Inspectoratului de Management Operaţional. |
| 5. În proiectul de hotărâre urmează a fi concretizat numărul de personal cu statut de funcționar public și cel auxiliar, care se include în numărul total al efectivului. În același context, nota informativă urmează să vină cu clarificări privind distribuirea personalului pe subdiviziunile interne ale Inspectoratului, inclusiv ponderea funcțiilor publice cu statut special. Această informație este necesară pentru justificarea statutului subdiviziunii și, respectiv a numărului de conducători, inclusiv din punctul de vedere al necesității de a asigura respectarea prevederilor Hotărârii Guvernului 1001 din 26 decembrie 2011 „Privind punerea în aplicare a unor acte legislative”. | Se acceptă.În nota informativă la proiectul hotărârii Guvernului a fost concretizat numărul de personal din care va fi constitut statul de personal al autorităţii administrative, fiind specificată ponderea funcţiilor de conducere în raport cu funcțiile de execuție. Conform pct. 19 al proiectului Regulamentului privind organizarea şi funcţionarea Inspectoratului de Management Operaţional *„personalul Inspectoratului este constituit din funcționari publici cu statut special şi funcţionari publici”.* |
| ***La proiectul Regulamentului***1. Proiectul Regulamentului urmează a fi completat cu prevederi ce vor reglementa aspectele generale ce vizează patrimoniul, finanțarea și asigurarea tehnico-materială a Inspectoratului. | Se acceptă.La Capitolul IV **Dispoziţii speciale**, au fost specificate normele juridice care reglementează aspectele ce vizează personalul, logistica, finanțarea şi asigurarea tehnico-materială a Inspectoratului.La pct. 9 subpct. 5) al proiectului Regulamentului privind organizarea şi funcţionarea Inspectoratului de Management Operaţional, a fost inclusă reglementarea prin care Inspectoratul are dreptul *„să posede, să utilizeze și să administreze patrimoniul ce i-a fost atribuit”*.La pct. 13 (anterior pct. 15) al proiectului Regulamentului au fost incluse subpunctele 20) şi 21) prin care au fost reglementate atribuțiile șefului Inspectoratului privitoare la aspectele generale ce vizează patrimoniul și asigurarea tehnico-materială:*„20) asigură integritatea, menţinerea şi administrarea eficientă a patrimoniului Inspectoratului, în conformitate cu prevederile legislaţiei în vigoare;**21) asigură dezvoltarea şi consolidarea bazei tehnico-materiale a Inspectoratului;”.* |
| 2.La pct. 2 propunem reformularea domeniilor de activitate ale Inspectoratului. În redacția actuală acestea sunt formulate ca funcții sau atribuții ale Inspectoratului. Totodată, acest punct urmează a fi transferat în capitolul II din proiectul regulamentului, reformulând corespunzător titlul acestuia.  | Se acceptă. |
| 3.La punctul 4 urmează a fi determinat statutul entității a cărei organizare și funcționare se propune a fi reglementată, în conformitate cu prevederile art.14 din Legea nr. 98/2012 privind administrația publică centrală de specialitate. Astfel, urmează a fi expres menționat statutul de autoritate administrativă sub forma juridică de Inspectorat și faptul că este o structură organizațională din sfera de competență a Ministerului Afacerilor Interne. | Se acceptă. |
| 4. La punctul 6 considerăm inutilă simpla enumerare a principiilor de activitate ale Inspectoratului. Fie acestea sunt definite pentru a aduce un plus de valoare reglementărilor din proiect, fie urmează a fi excluse, deoarece se cuprind de principiile fundamentale de organizare și funcționare a administrației publice centrale de specialitate, reglementate în articolele 3 și 4 din Legea nr. 98/2012 privind administrația publică centrală de specialitate.  | Se acceptă.Principiile expuse la pct. 6 au fost excluse. |
| 5.Punctul 7 este în esență o atribuție care vine să asigure realizarea funcției de reprezentare. Prin urmare acesta urmează a fi reformulat corespunzător și transferat în capitolul II al proiectului Regulamentului. | Se acceptă.Norma juridică a fost transferată la Capitolul II al proiectului Regulamentului şi expusă la pct. 11 în următoarea redacţie: „11. Inspectoratul cooperează, potrivit competențelor, cu structurile similare din străinătate, cu celelalte structuri ale MAI, cu instituţiile şi autorităţile administraţiei publice centrale de specialitate cu atribuții în domeniu, cu organizațiile neguvernamentale, în limitele prevederilor legale.”. |
| 6. Punctul 8 urmează a fi revizuit prin prisma prevederilor art. 14 alin. (5) din Legea nr. 98/2012, potrivit căruia inspectoratul de stat este o structură organizațională separată în sistemul administrativ al unui minister, care se constituie pentru exercitarea funcțiilor de supraveghere și control de stat în subdomenii sau în sfere din domeniile de activitate a ministerului. Astfel, misiunea Inspectoratului urmează a fi formulată astfel încât să reflecte rolul acestei structuri organizaționale în realizarea funcțiilor ministerului de supraveghere și control de stat, precum și identificarea viziunii strategice a acestei structuri din perspectiva implementării politicii statului prin exercitarea nemijlocită a supravegherii și controlului de stat în domeniile de competență. Ori, în redacția actuală, acest punct aproape reproduce așa-zisele domenii enumerate la pct. 2 din proiectul Regulamentului. | Se acceptă.Pct. 6 (anterior pct.8) a fost expus în următoarea redacţie:„6. Misiunea Inspectoratului constă în exercitarea funcțiilor de supraveghere şi control a ministerului în domeniul managementului operațional și organizaţional, asigurarea funcționalității sistemului de interoperabilitate și standardizare a managementului operațional al MAI.”. |
| 7.La pct. 9, relevăm faptul că, în conformitate cu Strategia privind reforma administrației publice pentru anii 2016-2020, aprobată prin Hotărârea Guvernului nr. 911 din 25 iulie 2016, consolidarea funcțiilor de elaborare a politicilor doar la nivelul ministerelor și separarea clară între funcțiile de elaborare a politicilor, funcțiile de reglementare și control și funcțiile de prestare a serviciilor sunt criterii care urmează să stea la baza acțiunilor de raționalizare a structurii administrației publice centrale de specialitate. Din acest punct de vedere atât funcțiile de bază ale Inspectoratului, cât și atribuțiile principale și, implicit drepturile acestuia urmează a fi revizuite fundamental.Totodată, la formularea funcțiilor de bază, a atribuțiilor și drepturilor Inspectoratului urmează a se ține cont de prevederile art. 14 și art. 15 din Legea nr. 98/2012 coroborate cu art. 25, 26, 27 și 29 din aceeași lege***.*** | Se acceptă.Normele juridice expuse la punctele 7, 8 şi 9 (anterior punctele 9, 10 şi 11) ale proiectului Regulamentului au fost revizuite şi racordate la prevederile legislaţiei în vigoare. |
| 8.Referitor la capitolul III, menționăm că prevederile acestuia urmează a fi revizuite prin prisma prevederilor Legii nr. 98/2012 din punctul de vedere a corespunderii cu statutul Inspectoratului de autoritate administrativă în subordinea Ministerului Afacerilor Interne și nu structură subordonată ministerului fără personalitate juridică. Astfel, cu titlu de exemplu, menționăm că regulamentele subdiviziunilor interne ale Inspectoratului urmează a fi aprobate de către șeful acestuia și nu de ministrul afacerilor interne, chestiunile cu privire la raporturile de muncă cu personalul Inspectoratului urmează a fi soluționate de către șeful acestuia și nu ministrul afacerilor interne. | Se acceptă parţial.1.Au fost operate modificări la compartimentul aprobării regulamentelor subdiviziunilor structurale ale Inspectoratului de către şeful Inspectoratului.2. Conform art. 1 alin. (1) al Legii nr. 288 din 16.12.2016 privind funcţionarul public cu statut special din cadrul Ministerului Afacerilor Interne, raporturile de serviciu, drepturile, obligaţiile, restrângerile, interdicţiile şi incompatibilităţile specifice, reglementările privind disciplina muncii, privind protecţia sa juridică şi socială ale funcţionarului public cu statut special din aparatul central al Ministerului Afacerilor Interne, *din cadrul autorităţilor administrative şi instituţiilor din subordinea acestuia*, în care sânt prevăzute posturi pentru această categorie de personal, sunt reglementate prin lege.Astfel, în condiţiile Legii nr. 288 din 16.12.2016 şi conform pct. 9 subpunctele 14) şi 16) din Regulamentul cu privire la organizarea şi funcţionarea Ministerului Afacerilor Interne, aprobat prin Hotărârea Guvernului nr. 693 din 30.08.2017:„*ministrul afacerilor interne numeşte în funcţii publice, modifică, suspendă şi încetează raporturile de serviciu ale funcţionarilor publici, inclusiv ale celor cu statut special, în condiţiile legii;**conferă grade de calificare funcţionarilor publici, inclusiv ale celor cu statut special, acordă stimulări şi aplică sancţiuni disciplinare în condiţiile legii etc.*De asemenea, potrivit pct. 2 al Anexei nr. 5 la Hotărârea Guvernului nr. 460 din 22.06.2017 *„Pentru punerea în aplicare a prevederilor Legii nr. 288 din 16 decembrie 2016 privind funcţionarul public cu statut special din cadrul Ministerului Afacerilor Interne”*:„2. Ministrul afacerilor interne își rezervă dreptul prioritar de a aplica procedurile de personal în privinţa angajaţilor din cadrul autorităţilor administrative şi instituţiilor din subordinea Ministerului Afacerilor Interne expuse în anexa la prezentul Nomenclator, inclusiv transferul dintr-o autoritate/instituţie/subdiviziune a Ministerului Afacerilor Interne în alta.”.Reieşind din reglementările specificate, în vederea asigurării corespunderii statutului de autoritate administrativă din subordinea Ministerului Afacerilor Interne, în Anexa nr. 5 la Hotărârea Guvernului nr. 460 din 22.06.2017 „Pentru punerea în aplicare a prevederilor Legii nr. 288 din 16 decembrie 2016 privind funcţionarul public cu statut special din cadrul Ministerului Afacerilor Interne”, urmează a fi operate completările de rigoare. |
| **2.** | **Serviciul de Informaţii şi Securitate***Aviz nr.18/1488 din 27.12.2017* | 1. Se propune, la pct. 10 subpct. 15), revizuirea normei şi expunerea acesteia într-o redacţie clară şi previzibilă, deoarece în redacţia actuală, se subînţelege că temei de efectuare a anchetei de serviciu reprezintă doar indicaţia ministrului afacerilor interne, fără a exista careva temeiuri de ordin juridic sau existenţa unor circumstanţe de fapt concrete care ar justifica cercetarea. Concomitent, se consideră oportună completarea normei în final cu sintagma, „dacă acestea nu ţin de competenţa SPIA”, întru evitarea dublărilor de competenţă. Concomitent, urmează a se delimita clar atribuţiile Inspectoratului şi SPIA. | Nu se acceptă.Norma juridică expusă la pct. 10 subpct. 7) (anterior pct. 10 subpct. 15)) privind dreptul Inspectoratului de *a desfășurară anchete de serviciu în privința personalului autorităților administrative din subordinea MAI, urmare a constatărilor rezultate din evaluările realizate,* ***la indicația ministrului afacerilor interne***derivă din misiunea şi statutul autorităţii administrative, care asigură exercitarea funcțiilor de supraveghere şi control a ministerului în domeniul managementului operațional și organizaţional, asigurarea funcționalității sistemului de interoperabilitate și standardizare a managementului operațional al MAI.  |
| 2.La pct. 11 subpct. 4), completarea prevederii în final cu sintagma *„în condiţiile legii şi în baza Acordurilor încheiate de către Inspectorat cu acestea”*. | Se acceptă. |
| **3.** | **Ministerul Apărării***Aviz nr.11/1585 din 20.12.2017* | Lipsa de obiecţii şi propuneri | - |
| **4.** | **Ministerul Sănătăţii, Muncii şi Protecţiei Sociale***Aviz nr.01-5853 din 27.12.2017* | Lipsa de obiecţii şi propuneri | - |
| **5.** | **Ministerul Finanţelor***Aviz nr.09-04/912 din 29.12.2017* | 1. În nota informativă la proiect, se specifică că, în temeiul obiectivului 3 *„Dezvoltarea managementului resurselor umane aferente ordinii şi securităţii publice, apt să susţină specific îndeplinirea misiunilor şi atribuţiilor, sporirea integrităţii şi combaterea corupţiei”*, acţiunea 3.2 *„Dezvoltarea capacităţii de proiectare organizaţională, unificarea, coerenţa și optimizarea structurală, adecvarea la specificul atribuţiilor, asigurarea numerică și calitativă a efectivelor instituţiei”* Strategia naţională de ordine și securitate publică pentru anii 2017-2020, aprobată prin Hotărârea Guvernului nr. 354 din 31 mai 2017, în cadrul Ministerului Afacerilor Interne, urmează să fie constituită subdiviziunea de management operaţional, cu statut de direcţie generală. În acest sens, crearea Inspectoratului de Management Operaţional ca autoritate administrativă distinctă în subordinea MAI, constituie o deviere de la prevederile hotărârii prenotate. | Se acceptă parţial.Conform pct. 8 din Regulile de elaborare şi cerinţe unificate faţă de documentele de politici, aprobate prin HG nr. 33 din 11.01.2007, ***Strategia*** reprezintă un document de politici care conţine direcţia orientativă de activităţi pentru un termen mediu (3-5 ani) sau lung (6-15 ani), avînd drept scop identificarea modalităţii şi mecanismului de organizare a realizării obiectivelor pe problematica abordată.Respectiv, Strategia naţională de ordine și securitate publică pentru anii 2017-2020, aprobată prin Hotărârea Guvernului nr. 354 din 31 mai 2017, a stabilit necesitatea existenţei şi dezvoltării la nivelul MAI a unei structuri distincte de management operaţional.Crearea Inspectoratului de Management Operaţional ca autoritate administrativă subordonată MAI este bazată pe prevederile art. 14 alin. (1) din Legea nr. 98 din 04 mai 2012 privind administraţia publică centrală de specialitate, care stabileşte că, pentru asigurarea implementării politicii statului în anumite subdomenii sau sfere din domeniile de activitate care îi sunt încredinţate unui minister, în subordinea acestuia pot fi create autorităţi administrative cu forma de organizare juridică de agenţii, servicii de stat şi de inspectorate de stat.Astfel, în proiectul hotărârii Guvernului *cu privire la Inspectoratul de Management Operațional al Ministerului Afacerilor Interne* a fost modificat punctul 1, care a fost expus în următoarea redacţie:„1. Se aprobă, la propunerea Ministerului Afacerilor Interne, constituirea Inspectoratului de Management Operațional, prin reorganizarea Serviciului dirijare operațională şi inspectare al Ministerului Afacerilor Interne în Inspectoratul de Management Operaţional, autoritate administrativă subordonată Ministerului Afacerilor Interne. |
| 2. La capitolul fundamentarea economico-financiară este specificat că, pentru implementarea proiectului nu vor fi necesare mijloace financiare suplimentare. În cazul în care Inspectoratul va fi creat prin reorganizarea Serviciului dirijare operaţională şi inspectare, ţinem să menţionăm că, actualmente acesta are aprobat 30 de unităţi de personal, iar conform proiectului efectivul-limită al Inspectoratului se propune în număr de 46 de unităţi, diferenţa fiind de 16 unităţi de personal.În acest context, odată cu suplinirea numărului de angajaţi vor fi necesare şi mijloace financiare suplimentare pentru salarizarea unităţilor sau eventual va fi necesară redistribuirea mijloacelor financiare între subdiviziuni/instituţii de unde vor fi preluate funcţiile.  | Se acceptă.Pentru implementarea proiectului hotărârii Guvernului *„Cu privire la aprobarea Regulamentului privind organizarea şi funcţionarea Inspectoratului de Management Operațional al Ministerului Afacerilor Interne”* nu vor fi necesare mijloace financiare suplimentare de la bugetul de stat, deoarece asigurarea cu unităţi de personal a Inspectoratului (39 unităţi) se va efectua din contul efectivului-limită stabilit pentru Serviciul dirijare operaţională şi inspectare al MAI (30 unităţi), iar 9 unităţi de personal (6 funcţionari publici cu statut special şi 3 funcţionari publici) urmează a fi preluate din cadrul autorităţilor administrative şi instituţiilor din subordinea MAI, în contextul reorganizării acestora, împreună cu fondul anual de întreţinere (cheltuieli de personal, echipament). |
| 3. Odată cu aprobarea Legii bugetului de stat pentru anul 2018, care a fost aprobată de Parlament în lectură finală, inclusiv şi a bugetului Ministerului Afacerilor Interne la nivel de subprograme, careva operaţiuni de modificare a alocaţiilor (cereri suplimentare, redistribuiri între subprograme) se pot efectua numai la o eventuală modificare a Legii bugetului de stat.Prin urmare, nota informativă urmează a fi completată la compartimentul fundamentarea economico-financiară cu descrieri privind reorganizările ce se propun şi respectiv de estimat impactul financiar al acestora asupra bugetului de stat.  | Se acceptă.Nota informativă a fost completată la compartimentul *„Fundamentarea economico-financiară”* cu descrierea reorganizărilor ce se propun şi estimarea impactului financiar al acestora asupra bugetului de stat. |
| 4. La pct. 9 este specificat că, Inspectoratul va realiza funcţia de reglementare prin promovarea politicilor şi actelor normative în domeniul managementului operaţional şi al procedurilor de operare standard în cadrul MAI. Totodată, conform prevederilor Hotărârii Guvernului nr. 693 din 30 august 2017 „Cu privire la organizarea şi funcţionarea Ministerului Afacerilor Interne”, elaborarea politicilor publice eficiente în domeniile de competenţă este misiunea ministerului. Astfel, se propune revizuirea pct. 9 prin excluderea dublării atribuţiilor funcţionale ale ministerului de către Inspectorat. | Se acceptă.La punctul 8 (anterior 9) au fost operate modificări şi completările necesare în vederea excluderii dublării atribuţiilor funcţionale ale ministerului de către Inspectorat. |
| 5. Pct. 15 al proiectului Regulamentului, de completat cu un subpunct nou, în următoarea redacţie:*„asigură gestionarea alocaţiilor bugetare şi administrarea patrimoniului public, în conformitate cu principiile bunei guvernări;”*. | Se acceptă.Punctul 13 (anterior 15), a fost completat cu subcpt. 20) în redacţia propusă. |
| 6. Conform pct. 2 Inspectoratul este o autoritate administrativă din subordinea Ministerului Afacerilor Interne, iar în nota informativă se menţionează că, Inspectoratul este o structură organizaţională de specialitate separată în sistemul administrativ al MAI. Astfel, nu este clar cum va fi asigurat managementul financiar al instituţiei create, şi anume, va dispune instituţia de buget şi cont trezorerial separat, sau alocaţiile bugetare sunt integrate în bugetul Aparatului central al ministerului. În acest sens, se propune revizuirea regulamentului. Mai mult, nu poate fi creată subdiviziune în cadrul aparatului ministerului cu statut de „inspectorat”. | Se acceptă.Proiectul Regulamentului a fost revizuit. |
| 7. Promovarea proiectului hotărârii Guvernului după publicarea şi intrarea în vigoare a noilor modificări şi completări la Hotărârea Guvernului nr. 693 din 30 august 2017 „Cu privire la organizarea şi funcţionarea Ministerului Afacerilor Interne”. | Nu se acceptă. Potrivit recomandărilor *Centrului de Implementare a Reformelor* fondat de Guvern prin Hotărârea Guvernului nr. 11 din 18.01.2017, expuse în avizul remis pe marginea proiectului Hotărârii Guvernului privind crearea și reorganizarea unor autorități administrative și modificarea și completarea Hotărârii Guvernului nr. 693 din 30 august 2017, deciziile de constituire / reorganizare / restructurare a autorităților din subordine și a instituțiilor în care MAI va exercita calitatea de fondator, urmează să preceadă adoptarea listei structurilor organizaționale din sfera de competență a ministerului sau să fie adoptate concomitent. |
| **6.** | **Centrul Naţional pentru Protecţia Datelor cu Caracter Personal***Aviz nr.04-06/2181 din 28.12.2017* | 1. Ţinînd cont de dispoziţiile art.4 din legea privind protecţia datelor cu caracter personal, datele cu caracter personal care fac obiectul prelucrării trebuie să fie: prelucrate în mod corect şi conform prevederilor legii, colectate în scopuri determinate, explicite şi legitime, iar ulterior să nu fie prelucrate într-un mod incompatibil cu aceste scopuri, adecvate, pertinente şi neexcesive în ceea ce priveşte scopul pentru care sunt colectate şi/sau prelucrate ulterior, exacte şi, dacă este necesar, actualizate.Astfel, se propune la pct. 10 subpct. 2) (Drepturile Inspectoratului), după cuvintele *„în condiţiile legii,”* de completat cu sintagma *„printr-o cerere justificată”*, în continuare după text. | Se acceptă. |
| 2. Avînd în vedere atribuţiile şi drepturile care revin Inspectoratului, în special potrivit subpunctelor 5) şi 15) din pct. 10 şi subpunctelor 2) şi 7) din pct. 10, care de fapt este pct. 11, se propune de completat acesta (atribuţiile Inspectoratului) cu două subpuncte noi 18 şi 19, cu următorul conţinut:*„18. Efectuarea prelucrării datelor cu caracter personal necesare îndeplinirii atribuţiilor sale, în condiţiile stabilite de legislaţia privind protecţia datelor cu caracter personal;**19. Asigurarea confidenţialităţii şi a măsurilor organizatorice şi tehnice necesare pentru protecţia datelor cu caracter personal împotriva distrugerii, modificării, blocării, copierii, răspândirii, precum şi împotriva altor acţiuni ilicite, măsuri menite să asigure un nivel de securitate adecvat în ceea ce priveşte riscurile prezentate de prelucrare şi caracterul datelor prelucrate.”*.Respectiv, la pct. 10 (Drepturile Inspectoratului), subpct. 6), de exclus.  | Se acceptă parţial.Punctul 9 (anterior 10) a fost completat cu subpuncte 16) şi 17) în redacţia propusă. |
| 3. Revizuirea proiectului Regulamentului din punct de vedere ortografic şi al numerotării deoarece numerotarea unor puncte din proiect se repetă (pct.10), iar altele lipsesc (pct.16). | Se acceptă. |
| **7.** | **Centrul Naţional Anticorupție***Raport de expertiză anticorupție* *nr.EHG18/4766 din 20.02.2018* | **I. Analiza riscurilor de corupere a procesului de promovare a proiectului***I.1. Pertinența autorului, categoriei propuse a actului și a procedurii de promovare a proiectului*Autor al proiectului de act normativ este Guvernul, iar autor nemijlocit este Ministerul Afacerilor Interne, ceea ce corespunde art. 102 din Constituție, art. 10 din Legea privind actele normative ale Guvernului și ale altor autorități ale administrației publice centrale și locale nr. 317-XV din 18.07.2003.Categoria actului normativ propus este Hotărâre a Guvernului, ceea ce corespunde art. 102 din Constituție, art. 10 din Legea privind actele normative ale Guvernului și ale altor autorități ale administrației publice centrale și locale nr. 317-XV din 18.07.2003.*I.2. Respectarea rigorilor de transparenţă în procesul decizional la promovarea proiectului*Potrivit art. 8 al Legii nr. 239/2008 privind transparenţa în procesul decizional „etapele asigurării transparenţei procesului de elaborare a deciziilor sunt: a) informarea publicului referitor la iniţierea elaborării deciziei;b) punerea la dispoziţia părţilor interesate a proiectului de decizie şi a materialelor aferente acestuia; c) consultarea cetăţenilor, asociaţiilor constituite în corespundere cu legea, altor părţi interesate; d) examinarea recomandărilor cetăţenilor, asociaţiilor constituite în corespundere cu legea, altor părţi interesate în procesul de elaborare a proiectelor de decizii; e) informarea publicului referitor la deciziile adoptate.".Totodată, art. 10 din Legea nr. 239/2008 stabileşte expres că „(1) Autoritatea publică asigură accesul la proiectele de decizii şi la materialele aferente acestora prin publicarea obligatorie a lor pe pagina web oficială a autorităţii publice, prin asigurarea accesului la sediul autorităţii, precum şi prin expediere prin poştă sau prin alte mijloace disponibile, la solicitarea persoanei interesate. (2) Proiectul de decizie şi materialele aferente acestuia se plasează pe pagina web oficială a autorităţii publice responsabile cel puţin pentru perioada recepţionării şi examinării recomandărilor."La momentul efectuării expertizei anticorupţie, anunţul privind organizarea consultărilor publice, textul proiectului şi nota informativă la acesta au fost publicate pe pagina web oficială a Ministerului Afacerilor Interne (în continuare MAI), la data de 12 decembrie 2017, cu respectarea termenului legal de 10 zile lucrătoare, fiind astfel asigurat dreptul persoanelor interesate de a se expune pe marginea proiectului dat.*I.3. Scopul anunţat și scopul real al proiectului*Nota informativă anexată la proiect, nu stabileşte expres un scop final bine determinat, menţionându-se doar că: „Procesul amplu de reformare şi modernizare a MAI desfăşurat în contextul implementării prevederilor documentelor de politici naţionale şi reglementărilor statuate în actele legislative în vigoare, obligă elaborarea cadrului nou de organizare şi funcţionare a autorităţilor administrative şi instituţiilor subordonate MAI."Analizând normele elaborate s-a constatat că prin proiect se propune constituirea Inspectoratului de Management Operaţional prin reorganizarea Serviciului de dirijare operaţională şi inspectare al MAI.Prin urmare, deşi autorul nu indică în nota informativă expres scopul proiectului, constatăm că nota informativă corespunde textului proiectului.*I.4. Interesul public şi interesele private promovate prin proiect*Proiectul promovează interesele instituţionale ale MAI prin constituirea Inspectoratului de Management Operaţional (în continuare Inspectorat), prin reorganizarea Serviciului dirijare operaţională şi inspectare.Promovarea proiectului respectă interesul public.*I.5. Justificarea soluțiilor proiectului*I.5.1. Suficienţa argumentării din nota informativă. În conformitate cu art. 37 din Legea nr. 317 din 18.07.2003 privind actele normative ale Guvernului şi ale altor autorităţi ale administraţiei publice centrale şi locale „ grupul de lucru întocmeşte o notă de argumentare (informativă), semnată de persoana responsabilă, care include: a) condiţiile ce au impus elaborarea proiectului, argumentele necesare, prognozele social-economice şi consecinţele realizării lor; b) principalele prevederi, locul actului în sistemul de acte normative, evidenţierea elementelor noi; c) argumentarea şi gradul compatibilităţii proiectului de act normativ cu reglementările legislaţiei comunitare; [...] f) materiale informative şi analitice [...]".Potrivit autorului: „O condiţie de bază ce a impus elaborarea proiectului de act normativ constituie aprobarea la 30.08.2018 de către Guvern a Hotărârii nr. 693/2017 cu privire la organizarea şi funcţionarea Ministerului Afacerilor Interne, prin care MAI, a fost obligat să prezinte Guvernului lista autorităţilor administrative din subordinea sa, lista instituţiilor publice în care are calitatea de fondator, lista întreprinderilor de stat care exercită calitatea de fondator care vor constitui parte componentă a actului normativ.Autoritatea administrativă creată va desfăşura activitatea de coordonare, monitorizare şi controlul managementului operaţional şi organizaţional în domeniile de competenţă MAI."În acest sens, în nota informativă se menţionează că: „Domeniile de competenţă care vor fi acoperite de către Inspectorat sunt: monitorizarea evenimentelor şi managementului fluxului informaţional; analiza şi evaluarea riscurilor; coordonarea operaţională integrată a forţelor şi mijloacelor; asigurarea interoperabilităţii şi compatibilităţii resurselor; controlul şi evaluarea managementului operaţional şi organizaţional."Aşadar, deşi nota informativă conţine o serie de argumente cu referire la necesitatea promovării proiectului, atragem atenţia asupra a două aspecte din conţinutul proiectului, care au fost evitate de către autor la întocmirea notei de argumentare.În acest context, nu este argumentată intenţia autorului de a atribui în domeniul de competenţă al Inspectoratului dreptul de a efectua activitatea specială de investigaţie şi de a desfăşura anchete de serviciu în privinţa personalului autorităţilor administrative subordonate MAI.Mai mult, atît din prevederile proiectului cât şi din nota informativă, nu reiese în mod clar necesitatea Instituirii unei autorităţi cu atribuţii de management care va efectua măsuri speciale de investigaţii, în condiţiile în care, aceste acţiuni sunt atribuite în condiţiile legii unei alte autorităţi.Pentru detalii, a se vedea obiecţia nr. 2 de la compartimentul III al prezentului Raport de expertiză anticorupţie.*I.5.2. Argumentarea economică-financiară.* Conform art. 37 lit. e) al Legii nr. 317/2003 privind actele normative ale Guvernului şi ale altor autorităţi ale administraţiei publice centrale şi locale, nota informativă trebuie să conţină „e) fundamentarea economico-financiară în cazul în care realizarea noilor reglementări necesită cheltuieli financiare şi de altă natură".Potrivit notei informative: „Pentru implementarea proiectului nu vor fi necesare mijloace financiare suplimentare de la bugetul de stat.Asigurarea financiară a celor 40 unităţi de personal, care vor constitui statul de organizare al autorităţii administrative (35 funcţionari publici cu statut special şi 5 funcţionari publici), se va efectua, urmare a reorganizării Serviciului dirijare operaţională şi inspectare al MAI, din contul alocaţiilor bugetare prevăzute pentru efectivul-limită al acestuia (30 unităţi), precum şi din contul alocaţiilor bugetare pentru întreţinerea a 10 unităţi de personal (cheltuieli de personal, echipament) care vor fi transferate din contul Inspectoratului General de Poliţie al MAI." | Se acceptăSe acceptăSe acceptăSe acceptăSe acceptăSe acceptă |
| **II. Analiza generală a factorilor de risc ale proiectului**II.1. Limbajul proiectuluiPotrivit art. 46 al Legii nr. 317/2003 privind actele normative ale Guvernului şi ale altor autorităţi ale administraţiei publice centrale şi locale „textul proiectului de act normativ se elaborează [...] cu respectarea următoarelor reguli: [...] (2) Se expune în limbă simplă, clară şi concisă; [...] (3) Se interzice folosirea neologismelor dacă există sinonime de largă răspândire; [...] (4) Se utilizează, pe cât este posibil, noţiuni monosemantice, [...] (5) Termenii de specialitate pot fi utilizaţi numai dacă sunt consacraţi în domeniul de activitate la care se referă reglementarea; [...] (6) În limbajul normativ aceleaşi noţiuni se exprimă numai prin aceiaşi termeni." (7) Dacă o noţiune sau un termen nu este consacrat sau poate avea înţelesuri diferite, semnificaţia acestuia în context se stabileşte prin actul normativ ce le instituie; [...]".Textul proiectului este expus în limbă simplă, clară şi concisă, cu respectarea regulilor gramaticale şi de ortografie, întrunind cerinţele prevăzute de art. 46 din Legea nr. 317/2003.*II.2. Coerența legislativă a proiectului*Se atenţionează asupra faptului că, deşi proiectul este elaborat conform normelor de tehnică legislativă, acesta nu corespunde normelor de sistematizare a formei juridice, în conformitate cu art. 6 - 7 şi 50 din Legea nr. 317/2003 privind actele normative ale Guvernului şi ale altor autorităţi ale administraţiei publice centrale şi locale. Aspectele respective sunt descrise detaliat la pct.1 din compartimentul III al prezentului Raport de expertiză anticorupţie.*II.3. Activitatea agenţilor publici şi a entităților publice reglementată în proiect*Prevederile proiectului reglementează activitatea Inspectoratului de Management Operaţional al MAI, fiind stabilite misiunea, domeniile de activitate, funcţiile de bază şi atribuţiile principale. În textul proiectului au fost identificate anumite deficienţe atât de ordin tehnic, cât şi de procedură, în partea ce ţine de competenţa Inspectoratului, care în final vor duce la apariţia factorilor de risc şi riscurilor de corupţie. Mai detaliat aspectele respective sunt descrise în compartimentul III al prezentului Raport de expertiză anticorupţie.*II.4. Atingeri ale drepturilor omului care pot fi cauzate la aplicarea proiectului*Prevederile proiectului nu aduc atingere drepturilor fundamentale ale omului consacrate de Constituţia Republicii Moldova, Declaraţia Universală a Drepturilor Omului şi Convenţia Europeană a Drepturilor Omulu**i.** | Se acceptăNu se acceptăSe acceptăSe acceptă |
| **III. Analiza detaliată a factorilor de risc și a riscurilor de corupție ale proiectului**1. **Se recomandă completarea titlului proiectului de hotărâre de Guvern, în final cu sintagma *„şi modificarea şi completarea unor Hotărâri ale Guvernului."***

Titlul proiectului face referire doar la organizarea şi funcţionarea Inspectoratului de management operaţional al Ministerului Afacerilor Interne, pe când de fapt, proiectul prevede şi modificarea şi completarea mai multor Hotărâri ale Guvernului.În acest context, se atenţionează asupra faptului, că proiectul, nu corespunde rigorilor stabilite de Legea nr. 317/2003 privind actele normative ale Guvernului şi ale altor autorităţi ale administraţiei publice centrale şi locale (în continuare Legea nr. 317/2003) în ceea ce priveşte respectarea normelor de tehnică legislativă.Conform art. 6 al Legii enunţate, „(1) Normele de tehnică legislativă asigură sistematizarea, unificarea şi coordonarea actelor normative, caracterul adecvat al conţinutului şi formei lor juridice. (2) Normele de tehnică legislativă definesc părţile constitutive ale actului normativ, structura, forma şi modul de sistematizare a conţinutului acestuia, procedeele tehnice privind modificarea, completarea, abrogarea, precum şi limbajul şi stilul actului normativ."Or. Potrivit art. 7 din Legea nr. 317/2003 privind actele normative ale Guvernului şi ale altor autorităţi ale administraţiei publice centrale şi locale „Normele de tehnică legislativă sânt obligatorii la elaborarea proiectelor de acte normative ale Guvernului, ale altor autorităţi ale administraţiei publice centrale, ale autorităţilor unităţilor teritoriale autonome cu statut juridic special, precum şi ale altor autorităţi ale administraţiei publice locale."Totodată, art. 50 din Legea nr. 317/2003 statuează că: „[...] (3) În cazul modificării, completării sau abrogării mai multor părţi ale unor acte normative în vigoare, titlul actului de modificare, completare sau abrogare va conţine:a) enumerarea exhaustivă a actelor în al căror cuprins se efectuează modificarea, completarea sau abrogarea (indicîndu-se numărul şi data emiterii); saub) o formulă generală referitoare la modificarea, completarea sau abrogarea unor acte normative. [...]"1. **Se recomandă excluderea subpct. 15) de la pct. 9 şi subpct. 7) de la pct. 10 din proiect.**

Atât subpct. 15) de la pct. 9 cât şi subpct.7) de la pct. 10 din proiect, stabilesc atribuţii care depăşesc limitele de competenţă şi nu sunt specifice unei instituţii cu atribuţii de reglementare, suport decizional, analiză, planificare şi cooperare, supraveghere, asigurarea interoperabilităţii, evaluare.În temeiul art. 1 alin. (1) al Legii nr. 59/2012 privind activitatea specială de investigaţii: „(1) Activitatea specială de investigaţii reprezintă o procedură cu caracter secret şi/sau public, efectuată de autorităţile competente, cu sau fără utilizarea echipamentelor tehnice speciale, în scopul culegerii de informaţii necesare pentru prevenirea şi combaterea criminalităţii, asigurarea securităţii statului, ordinii publice, apărarea drepturilor şi intereselor legitime ale persoanelor, descoperirea şi cercetarea infracţiunilor."Totodată, potrivit art. 2 al Legii nr. 59/2012:„Sarcinile activităţii speciale de investigaţii sânt:a) relevarea atentatelor criminale, prevenirea, curmarea infracţiunilor şi identificarea persoanelor care le organizează şi/sau le comit;b) descoperirea şi cercetarea infracţiunilor;c) căutarea persoanelor dispărute fără urmă ori a celor care se ascund de organele de urmărire penală sau de instanţa de judecată ori se eschivează de la executarea pedepsei;c1) depistarea bunurilor provenite din activităţi ilegale şi colectarea probelor privind aceste bunuri;d) colectarea de informaţii despre posibile evenimente şi/sau acţiuni ce ar putea pune în pericol securitatea statului."În acelaşi context, menţionăm că potrivit art. 6 al Legii nr. 59/2012:„(1) Activitatea specială de investigaţii se efectuează de către ofiţerii de investigaţii ai subdiviziunilor specializate din cadrul ori subordonate Ministerului Afacerilor Interne, Ministerului Apărării, Centrului Naţional Anticorupţie, Serviciului de Informaţii şi Securitate, Serviciului de Protecţie şi Pază de Stat, Serviciului Vamal şi Departamentului instituţiilor penitenciare al Ministerului Justiţiei." Or, la etapa actuală, angajaţii Serviciului dirijare operaţională şi inspectare al MAI care este supus reorganizării, nu au statut militar special.Mai mult, activitatea specială de investigaţii şi desfăşurarea anchetei de serviciu în privinţa personalului autorităţilor administrative subordonate MAI constituie o prerogativă a Serviciului Protecţie Internă şi Anticorupţie (în continuare SPIA) al MAI. Or, atribuirea acestor drepturi în competenţa Inspectoratului, constituie atribuţii paralele care vor genera conflicte de competenţe între Inspectorat şi SPIA. Or, riscurile de corupţie determinate de prezenţa atribuţiilor paralele, sunt în creştere atunci când pentru una şi aceiaşi acţiune sunt responsabile două entităţi.Astfel, persistă riscul, ca, aceiaşi măsură - (fie activitate specială de investigaţie, sau ancheta de serviciu) să fie iniţiată atât de către Inspectorat cît şi SPIA.În aceste circumstanţe, normele analizate supra se califică a fi coruptibile şi conţin factori de corupţie cum ar fi: atribuţii paralele, atribuţii excesive, improprii sau contrare statutului entităţii publice atribuţii care admit derogări şi interpretări abuzive.În consecinţă, factorii de corupţie identificaţi, constituie pericol de creare a condiţiilor propice pentru apariţia riscurilor de corupţie cum ar fi abuz de serviciu, depăşire a atribuţiilor de serviciu, conflict de interese şi/sau favoritism, în ipoteza în care, aceeaşi măsură exercitată în paralel - va avea rezultate diferite sau chiar contradictorii. Or, în final, factorii de decizie din cadrul MAI, vor avea dreptul abuziv de a decide la propria discreţie care act al cărei entităţi va sta la baza adoptării unei anumite decizii. | Nu se acceptă.Conform prevederilor art. 50 alin. (1) din Legea nr. 317-XV din 18.07.2003 privind actele normative ale Guvernului și ale altor autorități ale administrației publice centrale și locale *„titlul actului normativ reprezintă denumirea generică a actului, în funcţie de categoria lui juridică, de autoritatea emitentă şi de obiectul reglementării exprimat sintetic”.*Potrivit proiectului hotărârii Guvernului, obiectul reglementării al acestuia este activitatea Inspectoratului de Management Operațional și, din acest motiv se consideră oportun păstrarea titlului actului normativ în redacția propusă.Totodată, e necesar de remarcat că, la expunerea denumirii titlului au fost consultate alte hotărâri de Guvern în vigoare, recent aprobate, prin care, concomitent cu aprobarea regulamentelor de activitate ale instituțiilor, au fost abrogate, completate și / sau modificate modificate acte normative ale Guvernului.Ca exemplu:* Hotărârea Guvernului nr. 1088 din 18 decembrie 2017 *„Cu privire la organizarea și funcționarea Agenției pentru Supraveghere Tehnică”;*
* Hotărârea Guvernului nr. 1089 din 18 decembrie 2017 *„Cu privire la organizarea și funcționarea Agenției pentru Protecția Consumătorilor și Supravegherea Pieței”;*
* Hotărârea Guvernului nr. 314 din 22 mai 2017 „*Privind constituirea Agenției Servicii Publice”* etc.

Prin urmare, **aplicând principiul similarității** denumirea titlului hotărârii Guvernului este conformă prevederilor stabilite de Legea nr. 317-XV din 18.07.2003.Or, actul normativ trebuie să se integreze organic în cadrul normativ, conform rigorilor Legii nr. 317-XV din 18.07.2003.Se acceptă.Subpunctul 15) de la punctul 9 și subpunctul 7) de la punctul 10 au fost excluse.Totodată, punctul 9 a fost completat cu subpunctul 15), în următoarea redacție: *,,15) realizează, potrivit competenţelor atribuite, activităţi pentru prevenirea şi combaterea criminalității, asigurarea ordinii și securității publice, apărarea drepturilor şi intereselor legitime ale persoanelor, în conformitate cu prevederile legislației în vigoare;”.*Potrivit Hotărârii Guvernului nr. 778 din 27 noiembrie 2009 *„Cu privire la aprobarea Regulamentului privind organizarea și funcționarea Ministerului Afacerilor Interne, structurii și efectivului-limită ale aparatului central al acestuia”*, în cadrul Ministerului Afacerilor Interne, **autorităţile administrative şi instituţiile din subordinea Ministerului în cadrul cărora** **sînt instituite funcţii poliţieneşti** **sunt**: *Inspectoratul General al Poliţiei, Biroul migraţie şi azil, Serviciul tehnologii informaţionale, Serviciul protecţie internă şi anticorupţie,* ***Serviciul dirijare operaţională şi inspectare****, Academia „Ştefan cel Mare”, Clubul sportiv central „Dinamo”.*Respectiv, în cadrul **Inspectoratului de Management Operațional,** care va fi creat urmare a reorganizării *Serviciului dirijare operaţională şi inspectare***,** **vor fi instituite** **funcţii poliţieneşti,** care vordesfășura activități polițienești potrivit prevederilor Legii nr. 320 din 27.12.2012 cu privire la activitatea Poliției și statutul polițistului.Astfel, **Inspectoratului de Management Operațional,** prin prisma competențelor deevaluare şi control al planificării și organizării managementului operaţional şi organizațional al subdiviziunilor autorităților administrative subordonate MAI, de gestionare în regim continuu a fluxului informațional la nivelul Ministerului Afacerilor Interne, de monitorizare a evenimentelor și situațiilor de criză produse la nivel național, efectuare a analizei riscurilor și informațiilor, va realiza activităţi nemijlocite pentru prevenirea şi combaterea criminalității, asigurarea securităţii statului, ordinii publice, apărarea drepturilor şi intereselor legitime ale persoanelor. |
| **IV. Concluzia expertizei**Proiectul este elaborat de către Ministerul Afacerilor Interne cu respectarea rigorilor privind transparenţa decizională şi prevede crearea Inspectoratului de Management Operaţional prin reorganizarea Serviciului de dirijare operaţională şi inspectare al MAI.Nu este argumentată intenţia autorului de a atribui în domeniul de competenţă al Inspectoratului dreptul de a efectua activitatea specială de investigaţie şi de a desfăşura anchete de serviciu în privinţa personalului autorităţilor administrative subordonate MAI.Mai mult, activitatea specială de investigaţii şi desfăşurarea anchetei de serviciu în privinţa personalului autorităţilor administrative subordonate MAI constituie o prerogativă a Serviciului Protecţie Internă şi Anticorupţie (în continuare SPIA) al MAI. Or, atribuirea acestor drepturi în competenţa Inspectoratului, constituie atribuţii paralele care vor genera conflicte de competenţe între Inspectorat şi SPIA.În acest context, intenţia autorului de a atribui Inspectoratului de Management Operaţional, prerogative în domeniul activităţii speciale de investigaţii şi anchetei de serviciu, sfidează textul Legii nr. 59/2012 cu privire la activitatea specială de investigaţii, creează dublări de competenţe şi atribuţii paralele.Astfel, proiectul se califică a fi coruptibil, conţinînd factori de corupţie cum ar fi: atribuţii excesive, improprii sau contrare statutului entităţii publice atribuţii care admit derogări şi interpretări abuzive, atribuţii paralele, care constituie pericol de creare a condiţiilor propice pentru apariţia riscurilor de corupţie cum ar fi abuz de serviciu, depăşire a atribuţiilor de serviciu, conflict de interese şi/sau favoritism, în ipoteza în care, aceeaşi măsură exercitată în paralel - va avea rezultate diferite sau chiar contradictorii.În condiţiile în care, prevederile proiectului nu vor fi revizuite prin prisma obiecţiilor şi recomandărilor formulate în compartimentul III al prezentului Raport de expertiză anticorupţie, implementarea acestuia contravine Legii nr. 317/2003 privind actele normative ale Guvernului şi ale altor autorităţi ale administraţiei publice centrale şi locale şi Legii nr. 59/2012 cu privire la activitatea specială de investigaţii. | Se acceptă:Conținutul proiectului a fost revizuit. |
| **8.**  | **Ministerul Justiției***Raport de expertiză juridică**nr. 04/3148 din 19.03.2018* | ***La proiectul hotărârii Guvernului***1. Proiectul propune reorganizarea prin transformare a Serviciului dirijare operațională și inspectare al Ministerului Afacerilor Interne în Inspectoratul de Management Operațional, autoritate administrativă subordonată Ministerului Afacerilor Interne.

Menționăm că, conform argumentelor autorului aferente proiectului hotărârii Guvernului cu privire la aprobarea modificărilor și completărilor ce se operează în unele hotărâri ale Guvernului, Serviciul dirijare operațională și inspectare al Ministerului Afacerilor Interne a fost creat ca o structură fără personalitate juridică și autonomie administrativă, financiară și decizională, fiind un serviciu public cu statut de direcție generală, aflată în subordinea ministerului.În context atenționăm că, conceptual procesul nu constituie reorganizarea entităţii respective din punct de vedere juridic, deoarece Serviciului dirijare operațională și inspectare nu are personalitate juridică. Or, potrivit art. 85 alin. (1) din Codul civil, reorganizarea prin transformare a persoanei juridice are ca efect schimbarea formei sale juridice de organizare prin modificarea actelor de constituire în condiţiile legii. Prin urmare, în proiect se va propune constituirea unei autorități administrative noi - Inspectoratul de Management Operațional, prin crearea acesteia sau prin reorganizare prin separare, care va prelua atribuțiile Serviciului dirijare operațională și inspectare. | Se acceptă.Proiectul hotărârii de Guvern a fost ajustat la prevederile art. 85 alin. (1) din Codul civil, fiind modificat punctul 1, care a fost expus în următoarea redacţie:„1. Se aprobă, la propunerea Ministerului Afacerilor Interne, constituirea Inspectoratului de Management Operațional al Ministerului Afacerilor Interne, în calitate de autoritate administrativă subordonată Ministerului Afacerilor Interne, prin reorganizare prin separare, care va prelua atribuțiile Serviciului dirijare operațională şi inspectare al Ministerului Afacerilor Interne.”  |
| 2. La pct. 4 se vor exclude cuvintele „în vigoare” ca fiind inutile. | Se acceptă. |
| 3. La pct. 6 se va ține cont de prevederile alin. (6) al art. 56 din Legea nr. 317-XV din 18 iulie 2003 privind actele normative ale Guvernului şi ale altor autorităţi ale administraţiei publice centrale şi locale, conform căruia subpunctele se numerotează cu cifre arabe şi o paranteză. | Se acceptă. |
| ***La proiectul Regulamentului (anexa nr.1)***1. În virtutea caracterului obligatoriu al actelor normative, pct. 5 se va exclude.
 | Norma juridică expusă la punctul 5 este una de ordin general, fiind caracteristică actelor normative ce reglementează organizarea și funcționarea autorităților administrative din subordinea autorităților publice.Ca exemplu:* Pct. 5 din Regulamentul cu privire la organizarea și funcționarea Agenției Naționale pentru Cercetare și Dezvoltare, aprobat prin Hotărârea Guvernului nr. 196 din 28 februarie 2018;
* Pct. 6 din  Regulamentul cu privire la organizarea şi funcţionarea Agenţiei pentru Supraveghere Tehnică, aprobat prin Hotărârea Guvernului nr. 1088 din 18 decembrie 2017;
* Pct. 6 din Regulamentul cu privire la organizarea şi funcţionarea Agenţiei pentru Protecţia Consumatorilor și Supravegherea Pieței, aprobat prin Hotărârea Guvernului nr. 1089 din 18 decembrie 2017;
* Pct. 5 din Statutul Instituției publice „Agenția Servicii Publice”, aprobat prin Hotărârea Guvernului nr. 314 din 22 mai 2017.
 |
| 1. La subp. 15 al pct. 9 menționăm că atribuția de realizare, conform competențelor atribuite, a activităților pentru prevenirea și combaterea criminalității, asigurare a ordinii și securității publice, apărare a drepturilor și intereselor legitime ale persoanelor, în conformitate cu prevederile legislației, contravine misiunii Inspectoratului, indicate la pct.6 din Regulament.

Totodată specificăm că, în conformitate cu pct. 2 din Regulamentul privind organizarea și funcționarea Inspectoratului General al Poliției al Ministerului Afacerilor Interne, aprobat prin Hotărârea Guvernului nr. 283 din 24 aprilie 2013, Inspectoratul General al Poliţiei reprezintă unitatea centrală de administrare şi control a Poliţiei, în subordinea Ministerului Afacerilor Interne, care, în condiţiile legii, apără drepturile şi libertăţile fundamentale ale persoanei prin activităţi de menţinere, asigurare şi restabilire a ordinii şi securităţii publice, prevenire, descoperire şi investigare a infracţiunilor şi contravenţiilor. | Potrivit Anexei nr. 3 la Hotărârea Guvernului nr. 778 din 27 noiembrie 2009 *„Cu privire la aprobarea Regulamentului privind organizarea și funcționarea Ministerului Afacerilor Interne, structurii și efectivului-limită ale aparatului central al acestuia”*, în cadrul Ministerului Afacerilor Interne, **autorităţile administrative şi instituţiile din subordinea Ministerului în cadrul cărora** **sînt instituite funcţii poliţieneşti** **sunt**: *Inspectoratul General al Poliţiei, Biroul migraţie şi azil, Serviciul tehnologii informaţionale, Serviciul protecţie internă şi anticorupţie,* ***Serviciul dirijare operaţională şi inspectare****, Academia „Ştefan cel Mare”, Clubul sportiv central „Dinamo”.*Respectiv, în cadrul **Inspectoratului de Management Operațional,** care va fi constituit prin reorganizare, prin separare a *Serviciului dirijare operaţională şi inspectare***,** **vor fi instituite** **funcţii poliţieneşti,** care vordesfășura activități polițienești potrivit prevederilor Legii nr. 320 din 27.12.2012 cu privire la activitatea Poliției și statutul polițistului.Astfel, **Inspectoratul de Management Operațional,** prin prisma competențelor deevaluare şi control al planificării și organizării managementului operaţional şi organizațional al subdiviziunilor autorităților administrative subordonate MAI, de gestionare în regim continuu a fluxului informațional la nivelul Ministerului Afacerilor Interne, de monitorizare a evenimentelor și situațiilor de criză produse la nivel național, efectuare a analizei riscurilor și informațiilor, va realiza activităţi nemijlocite pentru prevenirea şi combaterea criminalității, asigurarea securităţii statului, ordinii publice, apărarea drepturilor şi intereselor legitime ale persoanelor. |
| 1. La pct. 14 remarcăm că, emiterea ordinelor și dispozițiilor executorii pentru toate autoritățile și instituțiile subordonate MAI este o prerogativă exclusivă a ministrului și nu a șefului Inspectoratului de Management Operațional.
 | Se acceptă.Pct. 14 a fost exclus. |
| 1. Pct. 26 se va racorda la prevederile Legii nr. 91 din 29 mai 2014 privind semnătura electronică și documentul electronic, care la art. 4 alin. (1) stabilește tipurile de semnături electronice, iar la art. 5 alin. (2) prevede că, semnătura electronică avansată calificată are aceeaşi valoare juridică ca şi semnătura olografă. Adițional referința la semnătura personală se va substitui cu referința la semnătura olografă.
 | Se acceptă. Pct. 25 (anterior pct. 26) a fost expus în următoarea redacție:„25. Semnăturile pe documentele Inspectoratului sunt aplicate în formă de semnătură olografă și/sau semnătură electronică.”. |
| ***La structura Inspectoratului de Management Operațional (Anexa nr.2)*** se va exclude pozițiile Șef Inspectorat și Șefi adjuncți, deoarece acestea sânt prevăzute la pct. 12 și 15 din Regulament ca funcții de conducere și nu pot fi considerate ca și părți structurale ale autorității administrative, pe când în structura organizatorică a Inspectoratului se vor indica doar subdiviziunile acestuia. | Se acceptă. |
| ***Organigrama Inspectoratului de Management Operațional (Anexa nr.3)*** urmează să fie completată cu șeful Inspectoratului și adjuncții acestuia cu indicarea subdiviziunilor pe care le vor coordona. | Se acceptă. |
| ***La modificările și completările ce se operează în unele hotărâri ale Guvernului (Anexa nr.4)*** 1. Modificarea Anexei nr. 3 la Hotărârea Guvernului nr. 778 din 27 noiembrie 2009 cu privire la aprobarea Regulamentului privind organizarea și funcționarea Ministerului Afacerilor Interne, structurii și efectivului-limită ale aparatului central al acestuia, nu este judicioasă întrucât, conform pct. 4 al Hotărârii Guvernului nr. 693 din 30 august 2017 cu privire la organizarea și funcționarea Ministerului Afacerilor Interne, *Ministerul Afacerilor Interne, în termen de până la 3 luni de la data intrării în vigoare a prezentei hotărâri, va prezenta Guvernului lista autorităților administrative din subordinea sa, lista instituțiilor publice în care are calitatea de fondator, lista întreprinderilor de stat în care exercită funcții de fondator, care vor constitui parte componentă a prezentului act normativ*.
 | Se acceptă.Pct. 1 din Anexa nr. 4 a fost exclus. |
| 1. La pct. 2 întru corectitudinea redactării, cuvintele „se completează cu o poziție nouă, cu următorul conținut” se vor substitui cu textul „se completează cu pct.6 cu următorul cuprins”.
 | Se acceptă. |
| 1. La pct. 4 conform regulilor tehnicii legislative, dacă se modifică sau se completează un singur punct dintr-un singur act normativ, în titlul actului de modificare sau completare se face referire expresă la punctul modificat sau completat şi la actul respectiv. Totodată, propunerea de modificare se va expune într-un singur alineat, deoarece în proiect se propune doar modificarea pct. 2 din Hotărârea Guvernului nr. 986 din 24 decembrie 2012 cu privire la structura și efectivul-limită ale Inspectoratului General al Poliției al Ministerului Afacerilor Interne.
 | Se acceptă. |

**Ministru al afacerilor interne Alexandru JIZDAN**